Държавен вестник, бр. 77, 2011 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  77
НАРОДНО СЪБРАНИЕ
УКАЗ № 205
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за дейността на колективните ин­
вестиционни схеми и на други предприятия 
за колективно инвестиране, приет от ХLI 
Народно събрание на 20 септември 2011 г.
Издаден в София на 28 септември 2011 г. 
Президент на републиката: Георги Първанов
Подпечатан с държавния печат.
Министър на правосъдието:
Маргарита Попова
ЗАКОН
за дейността на колективните инвестиционни 
схеми и на други предприятия за колективно 
инвестиране
Ч А С Т  П Ъ Р В А
ОСНОВНИ ПОЛОЖЕНИЯ
Чл. 1. С този закон се уреждат:
1. дейността на колективните инвестици­
онни схеми и управляващите дружества;
2. дейността на други предприятия за ко­
лективно инвестиране;
3. изискванията към лицата, които управля­
ват и контролират лицата по т. 1 и 2, както и 
към лицата, които притежават квалифицирано 
участие в управляващи дружества;
4. държавният надзор за осигуряване спаз­
ването на този закон. 
Чл. 2. Целта на този закон е:
1. осигуряване защита на правата и ин­
тересите на инвеститорите, включително 
чрез създаване на условия за повишаване на 
тяхната информираност за пазара на дялове 
на предприятия за колективно инвестиране; 
2. създаване на условия за развитието 
на справедлив, открит и ефективен пазар 
на дялове на предприятия за колективно 
инвестиране;
3. поддържане на стабилността и на об­
щественото доверие в капиталовия пазар.
Чл. 3. Регулирането и надзорът върху 
дейностите и лицата по чл. 1 се извършват 
от Комисията за финансов надзор, наричана 
по-нататък „комисията“, и от заместник-пред­
седателя на комисията, ръководещ управление 
„Надзор на инвестиционната дейност“, наричан 
по-нататък „заместник-председателя“.
Ч А С Т  В Т О Р А
КОЛЕКТИВНИ ИНВЕСТИЦИОННИ СХЕМИ
Д Я Л  П Ъ Р В И
УСЛОВИЯ ЗА ИЗВЪРШВАНЕ НА ДЕЙНОСТ 
ОТ КОЛЕКТИВНА ИНВЕСТИЦИОННА СХЕМА
Г л а в а  п ъ р в а
ОСНОВНИ ПОЛОЖЕНИЯ
Чл. 4. (1) Колективна инвестиционна схема 
е предприятие за колективно инвестиране, 
което отговаря на следните условия:
1. единствената му цел е колективно ин­
вестиране в прехвърляеми ценни книжа или 
други ликвидни финансови активи по чл. 38, 
ал. 1, на парични средства, набрани чрез 
публично предлагане, и действа на принципа 
на разпределение на риска;
2. дяловете му са безналични и подлежат 
на обратно изкупуване, пряко или непряко, 
на база нетната стойност на активите му при 
отправено искане от страна на притежателите 
на дялове. 
(2) Действията на колективната инвести­
ционна схема, предприети с цел осигуряване 
борсовата стойност на дяловете є да не се 
различава значително от стойността им, опре­
делена на база нетната стойност на активите, 
се смятат за еквивалентни на действията и 
по обратното изкупуване. 
(3) Колективната инвестиционна схема 
няма право да извършва друга дейност извън 
посочената по ал. 1, освен когато това е не­
обходимо за осъществяване на дейността по 
ал. 1 и на действията по ал. 2. 
Чл. 5. (1) Колективната инвестиционна 
схема се учредява като договорен фонд или 
като инвестиционно дружество.
(2) Договорният фонд е обособено иму­
щество и се смята за учреден с вписването 
му в регистъра по чл. 30, ал. 1 от Закона за 
Комисията за финансов надзор. За договор­
ния фонд се прилага раздел ХV „Дружество“ 
от Закона за задълженията и договорите, с 
изключение на чл. 359, ал. 2 и 3, чл. 360, 362, 
чл. 363, букви „в“ и „г“ и чл. 364, доколкото 
в този закон или в правилата на договорния 
фонд не е предвидено друго.
(3) Инвестиционното дружество е акци­
онерно дружество с едностепенна система 
на управление и със седалище в Република 
България, което се учредява само на учре­
дително събрание.
(4) Дейността на колективната инвестици­
онна схема се управлява само от управляващо 
дружество съгласно сключен договор, съответ­
но съгласно правилата на договорния фонд.
ОФИЦИАЛЕН РАЗДЕЛ